ສະຫະລັດ ຣັດເຊຍ ໃຫ້ສັນຍານ ເຖິງຄວາມຄືບໜ້າ ໃນການເຈລະຈານິວເຄລຍ
ຄວາມເປັນໄປໄດ້ ໃນການຕໍ່ອາຍຸຂອງຂໍ້ຕົກລົງນີ້ ເຖິງແມ່ນພຽງແຕ່ນຶ່ງປີ ກໍຈະເປັນຂີດໝາຍ ໃນຄວາມສຳພັນສອງຝ່າຍ ລະຫວ່າງປະເທດທັງສອງ ກ່ຽວກັບ ການຄວບຄຸມອາວຸດ.
ສະຫະລັດ ແລະຣັດເຊຍໄດ້ໃຫ້ສັນຍານເຖິງຄວາມເຕັມໃຈຂອງເຂົາເຈົ້າ ໃນວັນ ອັງຄານວານນີ້ເພື່ອຈະບັນລຸຂໍ້ຕົກລົງຄວບຄຸມອາວຸດນິວເຄລຍສະບັບໃໝ່ ໂດຍ ຈະດຳເນີນງານໄປສູ່ການຈຳກັດໃນການເກັບສະສົມຫົວລະເບີດນິວເຄລຍເປັນເວ ລານຶ່ງປີ ຫຼັງຈາກການໝົດອາຍຸລົງໃນເດືອນກຸມພາຂອງສົນທິສັນຍາກ່ຽວກັບອາ ວຸດດັ່ງກ່າວ ສະບັບປັດຈຸບັນ ຣັດເຊຍໄດ້ສະເໜີໃຫ້ຕໍ່ອາຍຸສົນທິສັນຍາ ຄວບຄຸມອາວຸດ START ສະບັບໃໝ່ ຊຶ່ງ ກະຊວງຕ່າງປະເທດສະຫະລັດ ໃນເວລາຫຼາຍໆຊົ່ວໂມງຕໍ່ມາກ່າວວ່າ ຕົນພໍໃຈ ໃນ “ຄວາມເຕັມໃຈຂອງຣັດເຊຍ ທີ່ຈະສ້າງຄວາມຄືບໜ້າ ຕໍ່ບັນຫາ ການຄວບ ຄຸມອາວຸດນິວເຄລຍ ” ກະຊວງຕ່າງປະເທດສະຫະລັດ ກ່າວວ່າ ສະຫະລັດ “ພວມກະກຽມທີ່ຈະພົບປະໃນທັນທີ ເພື່ອຕົກລົງກັນຂັ້ນສຸດທ້າຍ ກ່ຽວກັບ ສົນທິສັນຍາທີ່ສາມາດພິສູດໄດ້ ພວກເຮົາຄາດວ່າຣັດເຊຍຈະໃຊ້ອຳນາດທາງການທູດຂອງຕົນປະຕິບັດເຊັ່ນດຽວກັນ ” ມົສກູ ໄດ້ກ່າວວ່າ ຕົນ “ພ້ອມແລ້ວ ພ້ອມດ້ວຍສະຫະລັດ ທີ່ຈະໃຫ້ຄວາມໝັ້ນ ໝາຍທາງດ້ານການເມືອງ ເພື່ອ “ຈຳກັດ” ຈໍານວນຫົວລະເບີດນິວເຄລຍ ທີ່ທັງ ສອງຝ່າຍມີຢູ່ນັ້ນ ໄປຈົນຮອດເດືອນກຸມພາ ປີ 2022 ໃນຂະນະທີ່ສົນທິສັນຍາ ສະບັບໃໝ່ພວມມີການເຈລະຈາກັນຢູ່ນັ້ນ ສົນທິສັນຍາຫລຸດກຳລັງອາວຸດຍຸດທະສາດ ສະບັບໃໝ່ ໄດ້ເຊັນກັນໃນປີ 2010 ແລະໄດ້ວາງມາດຕະການຈຳກັດຄັງອາວຸດຍຸດທະສາດນິວເຄລຍ ຂອງທັງສອງ ປະເທດໄວ້ ສົນທິສັນຍາດັ່ງກ່າວສາມາດມທີ່ຈະຕໍ່ອາຍຸໄດ້ຕື່ມອີກຫ້າປີ ຊຶ່ງມົສກູ ໄດ້ກ່າວວ່າ ຕົນພ້ອມແລ້ວ ທີ່ຈະກະທຳການດັ່ງກ່າວ ໂດຍປາສະຈາກ ການຕັ້ງເງື່ນອໄຂລ່ວງໜ້າ ຄວາມເປັນໄປໄດ້ ໃນການຕໍ່ອາຍຸຂອງຂໍ້ຕົກລົງນີ້ ເຖິງແມ່ນພຽງແຕ່ນຶ່ງປີ ກໍຈະເປັນຂີດໝາຍ ໃນຄວາມສຳພັນສອງຝ່າຍ ລະຫວ່າງປະເທດທັງສອງ ກ່ຽວກັບ ການຄວບຄຸມອາວຸດ ທຳນຽບຂາວໄດ້ຖອນຕົວອອກຈາກສົນທິສັນຍາຄວບຄຸມອາວຸດນິວເຄລຍສະບັບ ອື່ນໆກັບຣັດເຊຍ ໂດຍກ່າວຫາວັງເຄັຣມລິນວ່າ ລະເມີດຕໍ່ຂໍ້ຕົກລົງເຫຼົ່ານີ້ ແລະ ອ້າງວ່າ ບັນດາຂໍ້ຕົກລົງດັ່ງກາວ ໃຫ້ຜົນປະໂຫຍດແກ່ຣັດເຊຍຫຼາຍກວ່າສະຫະ ລັດ ນີ້ແມ່ນຮວມທັງ ສົນທິສັນຍາກຳລັງນິວເຄລຍໄລຍະປານກາງ ຫຼື INF ໃນສະໄໝສົງຄາມເຢັນ ແລະ ໃນທີ່ສຸດ ກໍໄດ້ຖອນຕົວອອກຈາກຂໍ້ຕົກລົງເປີດທ້ອງ ຟ້າ ທີ່ໄດ້ອະນຸຍາດໃຫ້ທັງສອງປະເທດ ທໍາການບິນສອດແນມ ຢູ່ເທິງດິນແດນ ຂອງກັນແລະກັນ ທ່ານໂຈ ໄບເດັນ ຜູ້ທ້າທາຍຈາກພັກເດໂມແຄຣັດຂອງທ່ານທຣໍາໃນການເລືອກ ຕັ້ງປະທານາທິທບໍດີ ໃນວັນທີ 3 ພະຈິກນີ້ ໃຫ້ການສະໜັບສະໜູນ ໃນການຕໍ່ ອາຍຸຂອງຂໍ້ຕົກລົງ START ສະບັບໃໝ່ “ເພື່ອໃຊ້ເປັນພືຶ້ນຖານ ໃນການຈັດ ແຈງການຄວບຄຸມອາວຸດສະບັບໃໝ່ ” ທ່ານໄບເດັນ ໄດ້ກ່າວວ່າ ສົນທິສັນຍານີ້ ຊຶ່ງໄດ້ມີການຕົກລົງກັນໃນເວລາທ່ານ ເປັນຮອງປະທານາທິບໍດີ ພາຍໃຕ້ປະທານາທິບໍດີບາຣັກ ໂອບາມາ ນັ້ນ ແມ່ນ“ເປັນຍຸດທະສາດຫຼັກ ເພື່ອສ້າງຄວາມທຸ່ນ ລະຫວ່າງສະຫະລັດ ແລະຣັດເຊຍ ”